Årsrapport for 2018 fra hovedverneombudet ved Universitetet i Oslo

Kontakt
Hovedverneombudet kan best nåes på epost:
hovedverneombudet@uio.no
For å gjøre det enkelt å nå riktig lokalt hovedverneombud har vi laget epostadresse til hvert LHVO, uavhengig av navn på personen som innehar vervet. Oversikt over adressene finner du her:
 https://www.uio.no/om/hms/arbeidsmiljo/organisering-roller/verneombud/kontakt

Forkortelser i årsrapporten:
EHMS B – enhet for helse, miljø, sikkerhet/trygghet (security/safety) og beredskap
HVO – hovedverneombud (nivå 1)
 LHVO – lokalt hovedverneombud (nivå 2)
LVO – ledende verneombud (nivå 3)
EA – eiendomsavdelingen
AP – avdeling for personalstøtte (LOS)
EBHT – enhet for bedriftshelsetjeneste



Vernetjenesten
 Vernetjenesten har i 2018 bestått av HVO, vara HVO samt 12 LHVO og deres vara, LVO som organiserer verneombud der hvor det er flere verneombud (gjerne ved institutt eller stor avdeling), og ca 200 VO samt deres vararepresentanter.
[bookmark: _GoBack]Det er ett LHVO ved hvert fakultet, hvert av museene, UB (universitets biblioteket) og LOS (ledelse og støtteenheter)
Hovedverneombud ved UiO for 2018 var Hege Lynne (100% fristilt i vervet) og vara HVO Elisabeth Wenger-Hagene (20% fristilt i vervet).


HVO/LHVO versus VO rollen 

I virksomhet med flere verneombud skal det være hovedverneombud. Hovedverneombudets sentrale oppgave er å samordne verneombudenes arbeid. Hvis det er tvil om hvilket verneombud en sak hører inn under, kan hovedverneombudet avgjøre dette. 
Ut over dette har ikke hovedverneombudet noen alminnelig myndighet til å styre eller bestemme over det enkelte verneombudets virksomhet. Hovedverneombudet skal med andre ord ikke utøve verneombudets funksjon når verneombudet fungerer tilfredsstillende på sitt område. 
HVO ved UiO prioriterer å hjelpe VO med tips og råd. Ta kontakt, men helst på epost:
hovedverneombudet@uio.no 

Link til Arbeidstilsynets beskrivelse av VO og LHVO/HVO rollen:
https://www.arbeidstilsynet.no/hms/roller-i-hms-arbeidet/verneombud/



Møter og kompetanseheving
Sommerseminar for verneombud
Den 1.juni 2018 arrangerte HVO dagsseminar for alle verneombud ved UiO og oppmøtet var meget godt. Tema og foredragsholdere var:
· Revidert system for brannvern ved Trond Gran Larsen, EHMS B UiO
· Verneombudets rolle ved Nina Berg, konsulent Arbeidsmiljøsenteret i Bergen
· Arbeid med seksuell trakassering ved professor Ragnhild Hennum Juridisk fakultet UiO
· HMS—risikoanalyse ved seniorrådgiver Steinar Heid, EHMS B UiO
· ARK – nasjonalt og lokalt ved UiO ved direktør Anita Sandberg EHMS B UiO og underdirektør Helle Parelius AP UiO
Det ble stilt mange gode spørsmål fra verneombudene under seminaret, som skapte gode diskusjoner.
Verneombudsamling
Den 4.desember 2018 arrangerte EHMS B UiO halv dagsseminar for verneombudene ved UiO. Oppmøte var meget godt. Tema og foredragsholdere var:
· Arbeidsmiljøet ved Pål Molander, direktør for Statens arbeidsmiljøinstitutt
· Roller i HMS-arbeidet ved UiO ved ansatte EHMS B
Det ble også stilt gode spørsmål under dette seminaret.  
Møter/kompetanseheving for LHVO/HVO
De lokale hovedverneombudene representerer hvert sitt fakultet, museum, UB eller LOS. Hovedverneombudet hadde 6 møter med alle LHVO samt ledende verneombud for Eiendomsavdelingen (EA) i 2018.
Kompetansehevingen for LHVO/HVO består i at aktuelle saker/tema som har betydning for arbeidsmiljøet ved UiO belyses. I 2018 ble disse temaene tatt opp:
ARK – ble diskutert gjentatte ganger
Beredskap og verneombudets rolle – diskusjon vedrørende rollekortet for HVO, med Kenneth Nielsen, sikkerhet- og beredskapsrådgiver i EHMS B.
Pilot CIM/HMS risikostyringsprosjektet på NHM og OD - erfaringer, utvidelse til å inkludere andre områder og implementering på resten av UiO ved seniorrådgiver fra EHMS B, Steinar Heid
CIM avvikssystem – ved Steinar Heid

Et godt oppmøte på alle møtene har nok en gang bidratt til mange gode diskusjoner over mange tema som har betydning for arbeidsmiljøet.

Seminar for LHVO og HVO på Finse Alpine Research Center, 2-5 mai 2018 
På dette årlige seminaret diskuterer vi ulike aktuelle saker og øver oss på håndtering av ulike caser. Vi sender en stor takk til Erika Leslie som nok en gang tok god imot oss. Seminaret og oppholdet i 2018 var meget nyttig.

Nasjonal årskonferanse for LHVO og HVO i sektoren
Denne konferansen går på omgang i sektoren blant alle 10 universitetene og denne gangen var det universitetet i Agder som var vertskap.  UiO skal være vertskap for denne konferansen i 2019.
Tema som ble belyst var:
Arbeid med inkludering og forebygging av utenfor skap for ansatte og studenter ved UiA 
Mobbing i høyere utdanning, fleip eller fakta?
Arbeid og psykisk helse – hva vet vi om det som fremmer inkludering?
På universitetene kan alle være seg selv? Kunnskap om identitet, kjønn og inkludering
Konferansen er stor med ca 70 deltakere. UiB og NTNU er fremdeles de største deltaker universitetene hvor alle LHVO og deres vara får delta.
Fra UiO får de fleste vara LHVO ikke delta og det er synd.
Tema for konferansen blir satt av alle HVO i sektoren i fellesskap på et felles møte som holdes i begynnelsen av januar.

Interne kurs
HVO har deltatt på noen av UiO sine modulbaserte HMS kurs, som er opplæring/kompetanseheving for ledere og verneombud:
http://www.uio.no/for-ansatte/kompetanse/tema/hms/
HVO vil oppfordre verneombud til å melde seg på moduler selv om de har tatt disse tidligere. Innholdet i modulene oppdateres stadig.
HVO oppfordrer og ønsker at ledere på alle nivå gjennomfører modulen som er utarbeidet for ledere.

Verneombudene ved UiO mottar to ganger i året en orienterings mail fra HVO.

Kontakt mellom vernetjenesten og ledelse
HVO har også i 2018 hatt faste møter med universitetsdirektøren, og med direktørene for EA, AP, EHMS B, og EBHT

Årlig lunsj til lunsj med universitetsdirektøren ved UiO, ledelsen i LOS, LHVO og HVO
I dette møtet belyser vi ulike tema sammen. Det gjennomføres også «runde rundt bordet» hvor LHVO utdyper utfordringer og hva som fungerer godt ved deres enhet. Dette gir universitetsdirektøren og ledelsen i LOS et godt bilde av hvordan arbeidsmiljøet fungerer lokalt sett fra LHVO sitt ståsted.
Nok en gang vil HVO med støtte fra universitetsdirektøren oppfordre ledere på alle nivå å innkalle verneombudet til faste møter. I disse møtene kan leder ta opp prosjekter og endringsprosesser (som leder vet vil komme), og verneombudet kan ta opp saker som rører seg i arbeidsmiljøet. Det er i fredstid man bygger den tillit som er god å ha når det «drar seg til» i arbeidsmiljøet.

Medvirkning
Hovedverneombudet er fremdeles bekymret over manglende forståelse/kunnskap i lederlinjen og hos prosjektledere om verneombudets rolle i byggeprosesser og andre prosesser som har betydning for arbeidsmiljøet.
Oftest er det sånn at når verneombudet inviteres inn, så har prosessen pågått en stund. I 2018 hadde vi byggeprosesser hvor verneombudet ikke kunne skrive under på formell dokumentasjon om medvirkning. Fremdeles er det sammenblanding av ansattes medvirkning og verneombudets medvirkning blant prosessledere.
Det er fint at ansatte medvirker i ulike prosesser, men verneombudet har en annen rolle i prosessene. Både ansattmedvirkningen og verneombuds medvirkningen sikrer et godt og produktivt arbeidsmiljø for fremtiden. Verneombudets rolle er hjemlet i Arbeidsmiljøloven med tilhørende forskrifter.
HVO er takknemlig over at EA sender ut epost om forestående byggearbeid på UiO, til LHVO listen. Dette hjelper verneombudet til å kunne svare på henvendelser fra ansatte og å sikre medvirkning.  Det er allikevel leders ansvar å informere ansatte.

Arbeidsmiljø
ARK
ARK ble i 2018 satt på vent på grunn av innsynsbegjæring fra pressen, høsten 2017. ARK er i mellomtiden under utvikling og vi avventer.
https://www.ntnu.no/ark
Omstillinger
For at ansatte skal oppleve trygghet i prosessene er det viktig at verneombudet inviteres tidlig inn i prosessen. VO rollen og dennes medvirkning i prosessene er annerledes enn ansattmedvirkning, og må derfor ikke forveksles. Et råd til verneombudene er at når dere oppdager endringsprosesser som er initiert av leder send da en mail til leder og inviter dere inn i prosessen med henvisning til AML § 6-2(1) (første setning), §6-2 (4) og § 3-1(d).

Konflikthåndtering og varsling
Ressursgruppen for forebygging av seksuell trakassering ble etablert høsten 2017 for å jobbe med forebyggende tiltak ved UiO. Professor og tidligere prorektor Ragnhild Hennum leder gruppen. En sluttrapport fra gruppen, samt forslag til spilleregler, og en langtidsplan vil bli lagt frem for UiO-styret våren 2019.

UiO har rutiner for konflikthåndtering og varsling. Rutinene vil bli oppdatert medio 2019 av avdeling for personalstøtte.
https://www.uio.no/om/hms/si-fra/varsling/
https://www.uio.no/for-ansatte/arbeidsstotte/personal/personaloppfolging/konflikt/

Avvikssystemet
Vi er ikke flinke nok til å melde avvik. Alle ansatte må melde avvikene de oppdager, det er den beste måten hindre at de oppstår igjen. Det er den systematiske oppfølging av avvikene som gjør det mulig å bedre arbeidsmiljøet.
https://www.uio.no/om/hms/si-fra/
https://www.uio.no/om/hms/arbeidsmiljo/prosedyrer/hms-avvik/

Oppsummering og veien videre
Det er fremdeles mange verneombud som ikke har faste møter med leder og da spesielt på nivå 3, 4 og ned i organisasjonen. Noen enhetsledere ser verneombudet som en ressurs og ser derfor til at faste kontaktmøter mellom leder og verneombud finner sted. Det er veldig bra. 
Når det gjelder valg av verneombud så er det viktig at ledelsen og de ansatte bygger opp om verneombudet slik at vervet blir attraktivt. Ved noen enheter er det kamp om å få vervet, og slik bør det være alle steder. Fremdeles så er det slik at verneombudet - og spesielt de som er verneombud på flere nivå -  står i skvis mellom vervet og arbeidsoppgavene. Her må ledere på de ulike nivå være behjelpelige med å løse problemene. Ledelsen kan hjelpe verneombudet med prioriteringen. For meg som hovedverneombud er det også urimelig at ikke nivå 2 skal kompensere underliggende enhetene som har personen som blir valgt som lokalt hovedverneombud på nivå 2. Her er det store forskjeller ved UiO i hvordan dette gjøres.


Jeg vil rette en takk til vara hovedverneombud Elisabeth Wenger-Hagene for samarbeidet i 2018. Takk også til:
EHMS B, EBHT, EA, avdeling for personalstøtte, sentral ledelse ved UiO, hovedtillitsvalgte, ansatte, ledere og ikke minst verneombudene for et godt samarbeid i 2018.

Med vennlig hilsen
Hege Lynne
Hovedverneombud ved UiO

DE FLESTE PERSONSKADER ! K)EDEL16, JAN TER)E!
SK)ER SOM EN FOLGE AV EN DU MZ KUNNE VISE TIL
K)EDE AV MINDRE HENDELSER. KONKRETE EKSEMPLER!





